CELEX: 62008TN0129
Language: et
Date: 2008-03-31 00:00:00
Title: Kohtuasi T-129/08: 31. märtsil 2008 esitatud hagi — Sahlstedt jt versus Euroopa Ühenduste Komisjon

24.5.2008   
            
            
               ET
            
            
               Euroopa Liidu Teataja
            
            
               C 128/35
            
         31. märtsil 2008 esitatud hagi — Sahlstedt jt versus Euroopa Ühenduste Komisjon
   (Kohtuasi T-129/08)
   (2008/C 128/75)
   Kohtumenetluse keel: soome
   Pooled
   
      Hagejad: Markku Sahlstedt (Karkkila, Soome), Juha Kankkunen (Laukka, Soome), Mikko Tanner (Vihti, Soome), Toini Tanner (Helsinki, Soome), Liisa Tanner (Helsinki, Soome), Eeva Jokinen (Helsinki, Soome), Aili Oksanen (Helsinki, Soome), Olli Tanner (Lohja, Soome), Leena Tanner (Helsinki, Soome), Aila Puttonen (Ristiina, Soome), Risto Tanner (Espoo, Soome), Tom Järvinen (Espoo, Soome), Runo K. Kurko (Espoo, Soome), Maa- ja metsätaloustuottajain keskusliitto MTK ry (Helsinki, Soome), Maataloustuottajain Keskusliiton Säätiö (Helsinki, Soome) (esindaja: advokaat K. Marttinen)
   
      Kostja: Euroopa Ühenduste Komisjon
   Hagejate nõuded
   
               —
            
            
               tühistada otsus, mille peale hagi on esitatud, selles osas, milles see puudutab kõiki otsuses nimetatud ühenduse tähtsusega alasid Soome Vabariigis;
            
         
               —
            
            
               kui kohus ei pea seda võimalikuks, siis teise võimalusena tühistada otsus hagiavalduse punktis 6.2.2.7 kirjeldatud ühenduse tähtsusega alade osas;
            
         
               —
            
            
               teabe edastamise ja selgituste andmise nõuded:
               Kui hagi ei ole ainult hagiavalduses esitatud tõendite põhjal lahendatav hagejate kasuks vastavalt nende peamistele nõuetele, palutakse Euroopa Ühenduste Esimese Astme Kohtul:
               
                           1)
                        
                        
                           kohustada Euroopa Ühenduste Komisjoni edastama hagejatele CD-ROM andmekandjal ettepanekud, mille Soome on talle esitanud, koos ettepanekutes sisalduva kogu teabega vaidlustatud otsuses nimetatud alade kohta otsuse põhjenduse 7 tähenduses;
                        
                     
                           2)
                        
                        
                           kohustada Euroopa Ühenduste Komisjoni edastama hagejatele CD-ROM andmekandjal kõiki vaidlustatud otsuses loetletud alasid puudutav olemasolev loodusteaduslik ja muu teave otsuse põhjenduse 8 mõttes ning paberkandjal kaardid ja andmed põhjenduse 9 mõttes;
                        
                     
                           3)
                        
                        
                           kohustada Euroopa Ühenduste Komisjoni edastama hagejatele CD-ROM andmekandjal kõik vaidlustatud otsuse põhjenduses 10 mõeldud koostöös koostatud või komisjoni saadud Soome Vabariigi alasid puudutavad dokumendid ja paberkandjal kaardid;
                        
                     
                           4)
                        
                        
                           kohustada Euroopa Ühenduste Komisjoni edastama hagejatele vaidlustatud otsuse põhjenduses 15 mainitud elupaikade komitee arvamus;
                        
                     
         
               —
            
            
               kohustada komisjoni hüvitama hagejate kohtukulud täies ulatuses koos seadusjärgse intressiga.
            
         Väited ja peamised argumendid
   Hagejate sõnul on otsus (1) vastuolus ühenduse õigusega, eelkõige elupaikade direktiivi artiklitega 3 ja 4 ning järgnevates artiklites viidatud III lisaga. Otsuse vastuolu ühenduse õigusega on põhjendatud nelja peamise väitega:
   
               a)
            
            
               Elupaikade direktiiv ei võimalda varem ühenduse tähtsusega aladeks arvatud alade loetelu käsitlevaid otsuseid tühistada uute otsustega nüüd esitatud viisil ja alustel. Elupaikade direktiivi menetlusnõuded on siduvad ka komisjonile. Teistsugune tõlgendus tekitab õiguslikku ebakindlust siseriiklike rakendusmeetmete ja maaomanike õiguste kaitse osas.
            
         
               b)
            
            
               Natura 2000 võrgustik on elupaikade direktiivi artikli 3 kohaselt ühtne Euroopa kaitsealade võrgustik, mis võimaldab tagada soodsa kaitsestaatuse direktiivis sätestatud alustel. Võrgustiku sidusus tagatakse ja soodus kaitsestaatus saavutatakse sellega, et alade valikut käsitlev direktiivi artikkel 4 ja III lisa on materiaalõiguslike üksikasjalike tehniliste nõuetena siduvad nii liikmesriikidele kui ka komisjonile. Ala ei saa valida ühenduse tähtsusega alaks, järgimata neid nõudeid mõlemas etapis. Tulenevalt ühtseks eesmärgiks seatud soodsast kaitsestaatusest tuleb alad valida kõigist liikmesriikidest ühetaoliste, elupaikade direktiivi artiklile 4 ja III lisale vastavate kriteeriumide alusel.
            
         
               c)
            
            
               III lisas sätestatud 1. etapp (liikmesriigi etapp) ja 2. etapp (komisjoni etapp) moodustavad õigusmõju evivatest toimingutest koosneva terviku. Menetlus 2. etapis ja otsus ühenduse tähtsusega alade kohta ei ole kooskõlas elupaikade direktiiviga, kui 1. etapis tehtud ettepanek ei vasta direktiivi nõuetele.
            
         
               d)
            
            
               Soome ettepanek boreaalses piirkonnas asuvate ühenduse tähtsusega alade kohta on koostatud elupaikade direktiivi artiklit 4 ja III lisa 1. etappi käsitlevaid sätteid järgimata. Kuna Soome ettepanek on sellisel kujul kõigi alade osas komisjoni otsusega heaks kiidetud, on ka komisjoni otsus ühenduse tähtsusega alade kohta ainuüksi sel põhjusel direktiiviga vastuolus.
            
         
      (1)  Euroopa Ühenduste Komisjoni 12. novembri 2007. aasta otsus 2008/24/EÜ, millega võetakse vastavalt nõukogu direktiivile 92/43/EMÜ vastu boreaalses biogeograafilises piirkonnas asuvate ühenduse tähtsusega alade esimene ajakohastatud loetelu (ELT L 12, lk 118).